Replici dure între Rusia și SUA înainte summitului de la Geneva. Joe Biden: "Nu vom sta cu braţele încrucişate, în timp ce ei încalcă drepturile omului".
Ruşii aduc noi trupe la graniţa cu Europa. Biden îi va cere lui Putin să respecte drepturile omului. Miercuri, 16 iunie, Putin şi Biden vor fi faţă în faţă la Geneva.
Ruşii mută iar spre Vest. Aduc trupe la graniţa cu Europa, adică în coastele României."Acțiunile colegilor noștri occidentali distrug sistemul de securitate mondial și ne obligă să luăm contramăsuri adecvate. Aproximativ 20 de formațiuni și unități militare vor fi desfășurate în districtul militar de vest până la sfârșitul anului", a spus Serghei Șoigu, ministrul rus al Apărării.Anunţul Moscovei a venit în contextul summitului Biden – Putin din 16 iunie, de la Geneva. Şi a declaraţiei foarte recente a lui Biden: îi va cere lui Putin să respecte drepturile omului."Îl voi întâlni pe preşedintele Putin peste două săptămâni, la Geneva, şi îi voi spune clar că nu vom sta cu braţele încrucişate, în timp ce ei încalcă aceste drepturi", a spus Joe Biden.Replica a venit de la Serghei Lavrov, ministrul rus de Externe – "Vorbim cu America ce vrea Putin!""Suntem gata să vorbim cu SUA, nu avem subiecte pe care să nu vrem să le discutăm. Vom discuta tot ceea ce considerăm necesar și vom fi gata să răspundem la întrebările pe care le ridică partea americană, inclusiv drepturile omului", a spus Serghei Lavrov.Presa internaţională scrie că întâlnirea Putin – Biden va fi ciudată. Vor fi tensiuni mari, mai ales după ce Biden l-a numit pe Putin "asasin". În replică, Putin și-a retras ambasadorul şi i-a urat lui Biden "multă sănătate".